Document ID: 32005R1746

UREDBA KOMISIJE (ES) št. 1746/2005
z dne 24. oktobra 2005
o spremembi Uredbe (EGS) št. 2342/92 v zvezi z izkazom o poreklu, ki ga je treba predložiti pri dodelitvi izvoznih nadomestil za čistopasemske plemenske samice goveda
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1), in zlasti členov 31(4) in 33(12) Uredbe,
ob upoštevanju naslednjega:
(1)
Člen 3 Uredbe Komisije (EGS) št. 2342/92 z dne 7. avgusta 1992 o uvozu čistopasemskih plemenskih živali vrste goveda iz tretjih držav in dodelitvi izvoznih nadomestil zanj ter o razveljavitvi Uredbe (EGS) št. 1544/79 (2) določa merila za dodelitev izvoznih nadomestil za čistopasemske plemenske samice goveda. Navedena merila vključujejo predložitev izkaza o poreklu ob zaključku izvoznega carinskega postopka.
(2)
Nekatere zahteve glede podatkov v izkazu o poreklu so zopet povzete v členu 3(a) Uredbe (EGS) št. 2342/92. Te zahteve izhajajo neposredno iz Odločbe Komisije 86/404/EGS (3), ki je bila razveljavljena in nadomeščena z Odločbo Komisije 2005/379/ES z dne 17. maja 2005 o zootehniških spričevalih in podatkih za čistopasemsko plemensko govedo, njihovo seme, jajčne celice in zarodke (4).
(3)
Nekatere zahteve glede vsebine izkaza o poreklu so bile razjasnjene v Odločbi 2005/379/ES. Določbe, ki se nanašajo na vsebino izkaza o poreklu, ki se uporablja pri dodelitvi izvoznih nadomestil za čistopasemske plemenske samice, je treba zato uskladiti z navedeno odločbo.
(4)
Uredbo (EGS) št. 2342/92 je zato treba spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
V členu 3(1) Uredbe (EGS) št. 2342/92 se točka (a) nadomesti z naslednjim besedilom:
„(a)
izkaza o poreklu, ki ga izda v skladu s členom 2(1) Odločbe Komisije 2005/379/ES (5) ali katerega koli dokumenta, ki se izda v skladu z drugim odstavkom navedenega člena;
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. oktobra 2005

Labels: 7
3
6